A unvoiständiche Origenäuhaundschrift vom Nestroy mit'n Tit'l Das Mädl. [Zuasåtz vo ana fremd'n Haund: aus der Vorstadt] Posse mit Gesang in 3 Acten is vuahaund'n. Es föih'n owa zwaa Bog'n, aa is da Knöpfl no net vuahaund'n, den da Nestroy eascht kuaz vua da Auffüahrung eig'fügt håt, domid füa sein Kollegen Alois Grois a Roi'n dabei is; aa des Quodlibet zwisch'n in Schnoferl und da Rosalie „Singen kann der Mensch auf unzählige Arten“ (II. Act, 11.te Act) föht no. Des daumois recht oft g'sungane Duett haum – wia's öfta passiat is – nåch an Bericht in dera Wiener Theaterzeitung bei ana musekalisch'n Varaunstoitung aum 20. Juni 1844 da Nestroy und de Marie Weiler im Kostüm vuatråg'n.